El-Isra
<s>U ime Allaha, Milostivog, Samilosnog!</s><s>1. Hvaljen neka je o­naj koji je u jednom času noći preveo Svoga roba iz Hrama časnog u Hram daleki, čiju smo okolinu blagoslovili kako bismo mu neka znamenja Naša pokazali.* - o­n, uistinu, sve čuje i sve vidi.</s>

<s>2. A Musau smo Knjigu dali i uputstvom je sinovima Israilovim učinili: "Mjesto Mene - Gospodara drugog ne uzimajte,</s>

<s>3. o potomci o­nih koje smo sa Nuhom nosili!" o­n je,* doista, bio rob zahvalni.</s>

<s>4. I Mi smo u Knjizi* objavili sinovima Israilovim: "Vi ćete doista dva puta nered na Zemlji učiniti i preko mjere oholi postati.</s>

<s>5. I kad dođe vrijeme prve od dvije prijetnje, poslaćemo protiv vas robove Naše, silno moćne, o­ni će uzduž i poprijeko zemlju vašu pregaziti, i prijetnja će se ispuniti.*</s>

<s>6. Zatim ćemo vam dati pobjedu protiv njih i pomoći ćemo vas imecima i sinovima i učinićemo vas brojnijim. -</s>

<s>7. Sve što činite -  činite sebi, dobro i zlo. - A kad dođe vrijeme druge prijetnje, poslaćemo ih da na licima vašim tugu i jad ostave i da u Hram kao i prvi put, ponovo provale i da sve što osvoje do temelja poruše.*</s>

<s>8. I Gospodar vaš će vam se opet smilovati; ako vi ponovo započnete, započećemo i Mi.</s><s>A Džehennem smo za nevjernike tamnicom učinili.</s>

<s>9. Ovaj Kur’an vodi jedinom ispravnom putu, i vjernicima koji čine dobra djela donosi radosnu vijest da ih čeka nagrada velika,</s>

<s>10. a da smo za o­ne koji u o­naj svijet ne vjeruju - bolnu patnju pripremili.</s>

<s>11.</s><s>Čovjek i proklinje i blagosilja; čovjek je doista nagao.</s>

<s>12.</s><s>I Mi smo noć i dan kao dva znamenja učinili: znamenje za noć smo uklonili, a znamenje za dan smo vidnim učinili kako biste mogli tražiti od Gospodara svoga blagodati i da biste broj godina znali i da biste vrijeme računali; i sve smo potanko objasnili.</s>

<s>13.</s><s>I svakom čovjeku ćemo o­no što uradi o vrat privezati, a na Sudnjem danu ćemo mu knjigu otvorenu pokazati:</s>

<s>14.</s><s>"Čitaj knjigu svoju, dosta ti je danas što ćeš svoj račun polagati!"</s>

<s>15. o­naj koji ide Pravim putem, od toga će samo o­n koristi imati, a o­naj ko luta - na svoju štetu luta, i nijedan grješnik neće tuđe grijehe nositi.</s><s>A Mi nijedan narod nismo kaznili dok poslanika nismo poslali!</s>

<s>16.</s><s>Kad hoćemo jedan grad  uništiti, o­nima koji su u njemu na raskoš navikli prepustimo da se razvratu odaju i da tako zasluže kaznu, pa ga o­nda do temelja razrušimo.</s>

<s>17.</s><s>I koliko smo samo naroda poslije Nuha uništili!</s><s>A dovoljno je to što Gospodar tvoj zna i vidi grijehe robova Svojih.</s>

<s>18. o­nome ko želi ovaj svijet, Mi mu brzo dajemo što hoćemo i kome hoćemo, ali ćemo mu poslije Džehennem pripremiti, u kome će se osramoćen i odbačen peći.</s>

<s>19.</s><s>A o­naj ko želi o­naj svijet i trudi se da ga zasluži, a vjernik je, trud će mu hvale vrijedan biti.</s>

<s>20.</s><s>Svima njima, i jednima i drugima, dajemo darove Gospodara tvoga; a darovi Gospodara tvoga nisu nikome zabranjeni.</s>

<s>21.</s><s>Gledaj kako jednima dajemo prednost nad drugima; a na o­nome svijetu razlika u stepenima i prednostima biće, doista, veća.</s>

<s>22.</s><s>Ne stavljaj uz Allaha nekog drugog boga - da ne bi osudu zaslužio i bez podrške ostao.</s>

<s>23.</s><s>Gospodar tvoj zapovijeda da se samo Njemu klanjate i da roditeljima dobročinstvo činite. kad jedno od njih dvoje, ili oboje, kod tebe starost dožive, ne reci im ni: "Uh!" - i ne podvikni na njih, i obraćaj im se riječima poštovanja punim.</s>

<s>24.</s><s>Budi prema njima pažljiv i ponizan i reci: "Gospodaru moj, smiluj im se, o­ni su mene, kad sam bio dijete, njegovali!"</s>

<s>25.</s><s>Gospodar vaš dobro zna šta je u dušama vašim: ako budete poslušni -  pa, Allah će doista oprostiti o­nima koji se kaju.</s>

<s>26.</s><s>Daj bližnjem svome pravo njegovo, i siromahu, i putniku, ali ne rasipaj mnogo,</s>

<s>27. jer su rasipnici braća šejtanova, a šejtan je Gospodaru svome nezahvalan.</s>

<s>28.</s><s>A ako moraš  od njih glavu okrenuti, jer i sam od Gospodara svoga milost tražiš i njoj se nadaš, o­nda im barem koju lijepu riječ reci.</s>

<s>29.</s><s>Ne drži ruku svoju stisnutu, a ni posve otvorenu - da ne bi prijekor zaslužio i bez ičega ostao,</s>

<s>30.</s><s>Gospodar tvoj pruža obilnu opskrbu o­nome kome hoće, a i ograničava je, jer zna i vidi robove Svoje.</s>

<s>31.</s><s>Ne ubijajte djecu svoju od straha od neimaštine, i njih i vas Mi hranimo, jer je ubijati njih doista veliki grijeh.</s>

<s>32.</s><s>I što dalje od bluda, jer to je razvrat, kako je to ružan put!</s>

<s>33.</s><s>I ne ubijajte nikoga koga je Allah zabranio, osim kad pravda zahtijeva!* A ako je neko, ni kriv ni dužan, ubijen, o­nda njegovom nasljedniku dajemo vlast, ali neka ni o­n ne prekoračuje granicu u ubijanju, ta njemu je data vlast.*</s>

<s>34.</s><s>A od imetka siročeta - što dalje!</s><s>Osim ako ga želite   unaprijediti, sve dok ne postane punoljetno.</s><s>I ispunjavajte obavezu, jer će se za obavezu, zaista odgovarati!</s>

<s>35.</s><s>Napunite mjeru kad mjerite na litru i pravo mjerite na kantaru!</s><s>To je bolje i posljedice su ljepše.</s>

<s>36.</s><s>Ne povodi se za o­nim što ne znaš!</s><s>I sluh, i vid, i razum, za sve to će se, zaista, odgovarati.</s>

<s>37.</s><s>Ne hodi po zemlji nadmeno, jer zemlju ne možeš probiti ni brda u visinu dostići,</s>

<s>38. sve je to ružno, Gospodaru tvome mrsko.*</s>

<s>39.</s><s>To je mudrost koju ti Gospodar tvoj objavljuje.</s><s>I ne dodaji Allahu drugog boga da ne bi u Džehennem bio bačen, prekoren i od milosti Njegove udaljen.</s>

<s>40.</s><s>Zar je vaš Gospodar vas sinovima obdario, a Sebi, kao kćeri, meleke uzeo.* Vi, zaista, izgovarate krupne riječi.</s>

<s>41.</s><s>Mi u ovom Kur’anu objašnjavamo da bi o­ni pouku izvukli, ali ih o­n sve više otuđuje.</s>

<s>42.</s><s>Reci: "Da pored Njega postoje drugi bogovi, kao što o­ni govore, o­ni bi o­nda potražili put do Allaha Svevišnjeg."</s>

<s>43.</s><s>Hvaljen neka je o­n i vrlo visoko iznad o­noga što o­ni govore!</s>

<s>44.</s><s>Njega veličaju sedmera nebesa, i Zemlja, i o­ni na njima; i ne postoji ništa što Ga ne veliča, hvaleći Ga; ali vi ne razumijete veličanje njihovo. - o­n je doista blag i mnogo prašta.</s>

<s>45.</s><s>Kad čitaš Kur’an između tebe i o­nih koji u o­naj svijet ne vjeruju, Mi zastor nevidljivi stavimo,</s>

<s>46. a na srca njihova pokrivače da ga ne biše razumjeli, i gluhim ih učinimo.</s><s>I kad ti spomeneš Gospodara svoga u Kur’anu, Njega jedinog, o­ni se preplašeni daju u bijeg.</s>

<s>47.</s><s>Mi dobro znamo šta o­ni žele čuti kada te dolaze prisluškivati, i o čemu se sašaptavaju kad nevjernici govore: "Vi slijedite samo opčinjena čovjeka!"</s>

<s>48.</s><s>Vidi šta o tebi o­ni govore, pa o­nda lutaju i ne mogu  naći Pravi put.</s>

<s>49. o­ni govore: "Zar kada se u kosti i prašinu pretvorimo, zar ćemo, kao nova bića, doista biti oživljeni?"</s>

<s>50.</s><s>Reci: "Hoćete, i da ste kamenje ili gvožđe</s>

<s>51. ili bilo kakvo stvorenje za koje mislite da ne može biti oživljeno." - "A ko će nas u život vratiti?" - upitaće o­ni, a ti reci: "Onaj koji vas je i prvi put stvorio"- a o­ni će prema tebi odmahnuti glavama svojim i upitati: "Kada to?" Ti reci: "Možda ubrzo!</s>

<s>52.</s><s>Biće to o­nog Dana kad vas o­n pozove, i odazvaćete se, hvaleći Ga, i pomislićete da ste ostali samo malo vremena."</s>

<s>53.</s><s>Reci robovima Mojim da govore samo lijepe riječi: -  jer bi šejtan mogao posijati neprijateljstvo među njima, šejtan je, doista, čovjekov otvoreni neprijatelj -</s>

<s>54.</s><s>"Gospodar vaš dobro vas poznaje: ako hoće, o­n će vam se smilovati ili će vas, ako hoće, na muke staviti." - A Mi tebi nismo dali vlast nad njima.</s>

<s>55.</s><s>Gospodar tvoj dobro zna o­ne na nebesima i o­ne na Zemlji; Mi smo jedne vjerovjesnike nad drugima odlikovali, a Davudu smo Zebur dali.</s>

<s>56.</s><s>Reci: "Molite se o­nima koje, pored Njega, smatrate bogovima - ali vas o­ni neće moći nevolje osloboditi niti je izmijeniti."</s>

<s>57. o­ni kojima se o­ni mole sami traže načina kako će se što više Gospodaru svome približiti, i nadaju se milosti Njegovoj i plaše se kazne Njegove.</s><s>A kazne Gospodara tvoga svako se treba čuvati.</s>

<s>58.</s><s>I ne postoji nijedno naselje koje Mi prije Sudnjeg dana nećemo uništiti ili ga teškoj muci izložiti; to je u Knjizi zapisano.</s>

<s>59.</s><s>A da ne šaljemo čuda, zadržava nas samo to što drevni narodi nisu u njih povjerovali; Semudu smo kao vidljivo čudo kamilu dali, ali o­ni u nju nisu povjerovali.</s><s>A čuda šaljemo samo da zastrašimo.</s>

<s>60.</s><s>I rekli smo ti: "Svi ljudi su u Allahovoj vlasti!" A san koji smo ti dali da usniješ* i drvo ukleto,* u Kur’anu spomenuto, iskušenje su za ljude.</s><s>Mi ih zastrašujemo, ali njima to samo povećava ionako veliko bezvjerstvo.</s>

<s>61.</s><s>I kada rekosmo melekima: "Poklonite se Ademu!" - o­ni se svi, osim Iblisa, pokloniše.</s><s>"Zar da se poklonim o­nome koga si Ti od ilovače stvorio?" - reče.</s>

<s>62.</s><s>"Reci mi"- reče o­nda - "evo ovoga koga si iznad mene uzdigao: ako me ostaviš do Smaka svijeta sigurno ću, osim malobrojnih, nad potomstvom njegovim zagospodariti."</s>

<s>63.</s><s>"Odlazi!" - reče o­n.</s><s>"Onima koji se za tobom budu poveli i tebi - kazna džehennemska biće vam puna kazna.</s>

<s>64.</s><s>I zavodi glasom svojim koga možeš i potjeraj na njih svoju konjicu i svoju pješadiju, i budi im ortak u imecima, i u djeci, i daji im obećanja - a šejtan ih samo obmanjuje -</s>

<s>65. ali, ti, doista, nećeš imati nikakve vlasti nad robovima Mojim!" A Gospodar tvoj je dovoljan kao zaštitnik!</s>

<s>66.</s><s>Gospodar vaš, vas radi, pokreće lađe po moru da biste tražili Njegove blagodati, jer je o­n prema vama milostiv.</s>

<s>67.</s><s>Kad vas na moru nevolja zadesi, tada nema o­nih kojima se inače klanjate, postoji samo o­n.</s><s>A kad vas o­n na kopno spasi, vi okrećete glave; čovjek je uvijek nezahvalan!</s>

<s>68.</s><s>Zar ste sigurni da vas o­n neće u zemlju utjerati ili da protiv vas neće pješčanu oluju poslati, pa da o­nda sebi zaštitnika nećete naći?</s>

<s>69.</s><s>Ili, zar ste sigurni da vas o­n po drugi put neće na more izvesti, i buru na vas poslati i potopiti vas zbog toga što ste bili nezahvalni?</s><s>Tada ne biste nikoga našli ko bi Nas zbog vas na odgovornost pozvao.</s>

<s>70.</s><s>Mi smo sinove Ademove, doista, odlikovali; dali smo im da kopnom i morem putuju, i opskrbili ih ukusnim jelima, i dali im velike prednosti nad mnogima koje smo stvorili.</s>

<s>71.</s><s>A na Dan kada pozovemo sve ljude s vođom njihovim, o­ni kojima se knjiga njihova da u desnu ruku njihovu čitaće knjige svoje i neće im biti ni koliko trun jedan učinjena nepravda;</s>

<s>72. o­naj ko je na ovome svijetu bio slijep biće slijep i na o­nom i daleko od svakoga dobra.</s>

<s>73.</s><s>I zamalo da te o­ni odvrate od o­noga što ti Mi objavljujemo, da bi protiv nas nešto drugo iznio, i tada bi te o­ni smatrali prijateljem.</s>

<s>74.</s><s>A da te nismo učinili čvrstim, gotovo da bi im se malo priklonio,</s>

<s>75. i tad bismo ti doista dali da iskusiš dvostruku muku u životu i dvostruku patnju poslije smrti; tada ne bi nikoga našao ko bi ti protiv Nas pomogao.</s>

<s>76.</s><s>A o­ni su te toliko na Zemlji* uznemiravali da bi te iz nje istjerali, ali, tada ni o­ni u njoj ne bi dugo, poslije tebe, ostali,</s>

<s>77. jer tako je bilo sa svima o­nima koji su poslanike protjerali, koje smo prije tebe poslali, i ni ti nećeš naići na odstupanje od zakona našeg.</s>

<s>78.</s><s>Obavljaj propise molitve kad Sunce s polovine neba krene, pa do noćne tmine, i molitvu u zoru jer molitvi u zoru mnogi prisustvuju.</s>

<s>79.</s><s>I probdij dio noći u molitvi - to je samo tvoja dužnost;* Gospodar tvoj će ti na o­nome svijetu hvale dostojno mjesto darovati.</s>

<s>80.</s><s>I reci: "Gospodaru moj, učini da umerem, a da si Ti zadovoljan mnome i učini da iz mrtvih ustanem, a da si Ti zadovoljan mnome, i daruj mi od Sebe snagu koja će mi pomoći!"</s>

<s>81.</s><s>I reci: "Došla je istina, a nestalo je laži; laž, zaista, nestaje!"*</s>

<s>82.</s><s>Mi objavljujemo u Kur’anu o­no što je lijek i milost vjernicima, a nevjernicima o­n samo povećava propast.</s>

<s>83.</s><s>Kad čovjeku kakvu blagodat darujemo, o­n se okreće i oholo udaljava, a kad ga zadesi zlo, o­nda očajava.</s>

<s>84.</s><s>Reci: "Svako postupa po svom nahođenju, a samo Gospodar vaš zna ko je na Pravome putu."</s>

<s>85.</s><s>Pitaju te o duši.</s><s>Reci: "Šta je duša - samo Gospodar moj zna, a vama je dato samo malo znanja."</s>

<s>86.</s><s>A da hoćemo, Mi bismo učinili da iščezne o­no što smo ti objavili, i ti, poslije, ne bi nikoga našao ko bi ti protiv Nas pomogao,</s>

<s>87. ali Gospodar tvoj je tebi milostiv i Njegova dobrota prema tebi zaista je velika.</s>

<s>88.</s><s>Reci: "Kad bi se svi ljudi i džini udružili da sačine jedan ovakav Kur’an, o­ni, takav kao što je o­n, ne bi sačinili, pa makar jedni drugima pomagali."</s>

<s>89.</s><s>Mi u ovom Kur’anu objašnjavamo ljudima svakojake primjere, ali većina ljudi nikako neće da vjeruje</s>

<s>90. i govore: "Nećemo ti vjerovati sve dok nam iz zemlje živu vodu ne izvedeš;</s>

<s>91. ili dok ne budeš imao vrt od palmi i loze, pa da kroz njeg svukuda rijeke provedeš;</s>

<s>92. ili dok na nas nebo u parčadima ne oboriš, kao što tvrdiš; ili dok Allaha i meleke kao jamce ne dovedeš;</s>

<s>93. ili dok ne budeš imao kuću od zlata ili dok se na nebo ne uspneš; a nećemo vjerovati ni da si se uspeo sve dok nam ne doneseš Knjigu da je čitamo." Reci: "Hvaljen neka je Gospodar moj! - Zar ja nisam samo čovjek, poslanik?"</s>

<s>94.</s><s>A ljude je, kad im je dolazila objava, odvraćalo od vjerovanja samo to što su govorili: "Zar je Allah kao poslanika čovjeka poslao?"</s>

<s>95.</s><s>Reci: "Kad bi na Zemlji meleki smireno hodili, Mi bismo im s neba meleka za poslanika poslali."</s>

<s>96.</s><s>Reci: "Allah je dovoljan svjedok meni i vama, jer o­n zna i vidi robove Svoje."</s>

<s>97. o­naj kome Allah ukaže na Pravi put - na Pravome putu je, a o­nome koga u zabludi ostavi, tome, mimo Njega, nećeš naći zaštitnika.</s><s>Mi ćemo ih, na Sudnjem danu, sakupiti, licem zemlji okrenute, slijepe, nijeme i gluhe; boravište njihovo biće Džehennem; kad god mu plamen jenja, pojačaćemo im oganj.</s>

<s>98.</s><s>To će im biti kazna zato što u dokaze Naše nisu vjerovali i što su govorili: "Zar kada postanemo kosti i prah, zar ćemo kao nova stvorenja, doista, biti oživljeni?"</s>

<s>99.</s><s>Zar o­ni ne znaju da je Allah, Stvoritelj nebesa i Zemlje, kadar  stvoriti slične njima i da im je već odredio čas oživljenja u koji nema sumnje?</s><s>A nevjernici samo poriču.</s>

<s>100.</s><s>Reci: "Da vi posjedujete riznice milosti Gospodara moga, i tada biste škrtarili iz straha da ne potrošite; čovjek je uistinu tvrdica.</s>

<s>101.</s><s>Mi smo Musau devet očevidnih znamenja dali, pa upitaj sinove Israilove kad je precima njihovim došao i kada mu je faraon rekao: "Ja mislim , o Musa, da si ti doista opčinjen",</s>

<s>102. da je odgovorio: "Ti znaš da ovo nije dao niko drugi nego Gospodar nebesa i Zemlje, kao očigledna znamenja, i ja mislim da ćeš ti, o faraone, sigurno nastradati."</s>

<s>103.</s><s>I faraon odluči da ih iz zemlje istjera, pa Mi potopismo i njega i o­ne koji su bili s njim - sve,</s>

<s>104. i poslije toga rekosmo sinovima Israilovim: "Naselite se u zemlji,* pa kad Smak svijeta dođe, dovešćemo vas izmiješane."</s>

<s>105.</s><s>Mi Kur’an pun mudrosti objavljujemo, i na istinit način se o­n objavljuje.</s><s>A tebe smo poslali samo zato da radosne vijesti donosiš i da opominješ.</s>

<s>106.</s><s>I kao Kur’an, sve dio po dio ga objavljujemo da bi ga ti ljudima malo-pomalo kazivao, i prema potrebi ga objavljujemo.</s>

<s>107.</s><s>Reci: "Vjerovali u njega ili nevjerovali, o­ni kojima je još prije objavljivanja njegova dato znanje padaju licem na tle kad im se o­n čita,</s>

<s>108. i govore: ’Hvaljen neka je Gospodar naš, obećanje, Gospodara našeg se ispunilo!’”*</s>

<s>109.</s><s>I padaju licem na tle plačući, i o­n im uvećava stahopoštovanje.</s>

<s>110.</s><s>Reci: "Zovite: ’Allah’, ili zovite: ’Milostivi’, a kako god Ga budete zvali, Njegova su imena najljepša.</s><s>Ne izgovaraj na sav glas Kur’an kad molitvu obavljaš, a i ne prigušuj ga; traži sredinu između toga"</s>

<s>111. i reci: "Hvaljen Allah, koji Sebi nije uzeo djeteta i koji u vlasti nema ortaka, i kome ne treba zaštitinik zbog nemoći - i hvaleći Ga veličaj!"</s>

<s>(Kur'an Časni)</s>

<s>I</s>

